text: Minst til at boða frá rottu
text: #000000
text: Hjálp okkum at sleppa av við rottuna í vetur.
text: #000001
text: Nú veturin nærkast, og tað gerst kaldari, dámar okkum at sita inni í hitanum við einum góðum bita. Somuleiðis er hjá rottu. Rotta sæst oftari um veturin, tí hon verður drigin at hitanum og vónini um at finna ein góðan bita.
text: #000002
text: Tað er tí av alstórum týdningi at boða kommununi frá, um tú sært rottu ella tekin um rottu. Tekin kunnu millum annað vera ramur luktur, farvegir, holur kring hús og kloakkir og gníst ella skavan innandura. Ert tú í iva, er betri at boða frá, enn at lata vera.
text: #000003
text: Tá ein kommuna fær fráboðan um rottu, skal hon skjótast gjørligt kanna málið og týna rottuna.
text: #000004
text: Tí heitir Umhvørvisstovan á øll, um beinan vegin at boða avvarðandi kommunu frá, um ein sær rottu ella farveg eftir henni.
text: #000005
text: Hevur tú spurningar um rottu, ert tú vælkomin at seta teg í samband við Biritu Fritleifsdóttir Kjærbæk á telefon 342449 ella á teldupost biritak@us.fo.
text: #000006